১৯৫৭-৫৮ মৌসুমে দক্ষিণ আফ্রিকা সফরে যান। টেস্ট শুরুর পূর্বে প্রস্তুতিমূলক খেলায় দক্ষিণ আফ্রিকা একাদশের বিপক্ষে অপরাজিত ১১১ রান তুলেন। পরের খেলায় বর্ডারের বিপক্ষে ৮০ রান তুলেন। জোহেন্সবার্গে অনুষ্ঠিত সিরিজের প্রথম টেস্টে খেলার জন্য মনোনীত হন। ড্র হওয়া ঐ টেস্টে শূন্য ও ১৪ রান তুলেন।

দলের সহঃ অধিনায়কের দায়িত্বপালনকারী নীল হার্ভে আঘাত থেকে আরোগ্য লাভ করলে তিনি স্থানচ্যূত হন ও সিরিজে অস্ট্রেলিয়া ৩-০ ব্যবধানে জয় পায়। ঐ সফরে বার্জ আর একটি প্রস্তুতিমূলক খেলায় পঞ্চাশ রানের ইনিংস খেলেন। ৪৯.০০ গড়ে ৪৪১ রান তুলেন তিনি।

১৯৫৮-৫৯ মৌসুমের শুরুতে পিটার বার্জ তার প্রথম তিন ইনিংসে ৭৪, ৯৪ ও ৬৪ রানের ইনিংস উপহার দেন। তবে, পিটার মে’র নেতৃত্বাধীন সফরকারী এমসিসি দলের বিপক্ষে টেস্ট খেলার পূর্বেকার শেষ তিন ইনিংসে ২৫, ৭ ও ১১ ইনিংস খেলেন।

জাতীয় দলের অধিনায়কের দায়িত্বপালনকারী ইয়ান ক্রেগ হেপাটাইটিসের কারণে দলের বাইরে অবস্থান করেন। এরফলে নিজ শহর ব্রিসবেনে অ্যাশেজ সিরিজের প্রথম টেস্টে খেলার সুযোগ এনে দেয় তাকে। কিন্তু, একমাত্র ইনিংসটিতে মাত্র দুই রান তুলতে সক্ষম হয়েছিলেন তিনি। ঐ খেলায় স্বাগতিকরা আট উইকেটে জয় পেয়েছিল। পুণরায় তাকে দলের বাইরে রাখা হয়।

এরপর তিনি কুইন্সল্যান্ডে ফিরে যান। শুরুরদিকে তেমন বড় ধরনের সংগ্রহ করতে পারেননি। পাঁচ ইনিংসের চারটিতেই ৩০ থেকে ৬০ রানের মধ্যে অবস্থান করেন। সাউথ অস্ট্রেলিয়া ও ভিক্টোরিয়ার বিপক্ষে ১০১ ও ১৭১ তুলে স্বরূপে ফিরে আসেন। কিন্তু, মৌসুমের শেষদিকের টেস্ট খেলার জন্য তাকে আর ডাকা হয়নি। ঐ মৌসুম শেষে ৫০.৯৩ গড়ে ৭৬৪ রান তুলেন।

পুণরায় ভারত উপমহাদেশ গমন
শেফিল্ড শিল্ড অভিষেক
দক্ষিণ আফ্রিকা গমন
পুণরায় ইংল্যান্ড গমন